CELEX: 31989R1535
Language: el
Date: 1989-06-01 00:00:00
Title: Κανονισμός (ΕΟΚ) αριθ. 1535/89 του Συμβουλίου της 1ης Ιουνίου 1989 για την προσαρμογή της τιμής που εφαρμόζεται στους επιτραπέζιους οίνους που παραδίδονται στην υποχρεωτική απόσταξη στην Ισπανία

Avis juridique important

|

31989R1535

Κανονισμός (ΕΟΚ) αριθ. 1535/89 του Συμβουλίου της 1ης Ιουνίου 1989 για την προσαρμογή της τιμής που εφαρμόζεται στους επιτραπέζιους οίνους που παραδίδονται στην υποχρεωτική απόσταξη στην Ισπανία  

Επίσημη Εφημερίδα αριθ. L 151 της 03/06/1989 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1535/89 ΤΟΥ ΣΥΜΒΟΥΛΙΟΥ  της 1ης Ιουνίου 1989  για την προσαρμογή της τιμής που εφαρμόζεται στους επιτραπέζιους οίνους που  παραδίδονται στην υποχρεωτική απόσταξη στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 2,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, με τον κανονισμό (ΕΟΚ) αριθ. 1441/88 του Συμβουλίου της 24ης Μαΐου 1988 που τροποποιεί τον κανονισμό (ΕΟΚ) αριθ. 822/87 για την κοινή οργάνωση της αμπελοοινικής αγοράς (4), τροποποιήθηκαν τα κριτήρια για τον καθορισμό της τιμής αγοράς των οίνων που παραδίδονται στην υποχρεωτική απόσταξη που αναφέρεται στο άρθρο 39 του κανονισμού (ΕΟΚ) αριθ. 822/87 (5), όπως τροποποιήθηκε τελευταία από τον κανονισμό (ΕΟΚ) αριθ. 4250/88 (6)·  ότι το μέτρο αυτό συνεπάγεται την αναγκαιότητα να προσαρμοστούν ορισμένες λεπτομέρειες που προβλέπονται στην πράξη προσχωρήσεως για να εξασφαλιστεί ίση μεταχείριση μεταξύ των παραγωγών της Κοινότητας των Δέκα και εκείνων της Ισπανίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τις περιόδους εμπορίας 1988/89, 1989/90 και 1990/91, η τιμή αγοράς των οίνων που παραδίδονται στην υποχρεωτική απόσταξη, που αναφέρεται στο άρθρο 39 του κανονισμού (ΕΟΚ) αριθ. 822/87, καθορίζεται για την Ισπανία, με τη διαδικασία που αναφέρεται στο άρθρο 83 του ίδιου κανονισμού, λαμβάνοντας υπόψη το ρυθμό της προοδευτικής προσέγγισης που προβλέπεται από το άρθρο 122 παράγραφος 2 δεύτερη περίπτωση της πράξης προσχώρησης, αφού εφαρμοσθεί στην τιμή που καθορίστηκε για την Ισπανία κατά την προσχώρηση η ίδια μείωση με εκείνη που προβλέφθηκε από τον κανονισμό (ΕΟΚ) αριθ. 1441/88.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 1 Ιουνίου 1989.  Για το Συμβούλιο  Ο Πρόεδρος  J. GARCIA VARGAS  (1) ΕΕ αριθ. C 329 της 22. 12. 1988, σ. 5.  (2) ΕΕ αριθ. C 69 της 20. 3. 1989, σ. 167.  (3) ΕΕ αριθ. C 102 της 24. 4. 1989, σ. 19.  (4) ΕΕ αριθ. L 132 της 28. 5. 1988, σ. 1.  (5) ΕΕ αριθ. L 84 της 27. 3. 1987, σ. 1.  (6) ΕΕ αριθ. L 373 της 31. 12. 1988, σ. 55.